разкази с хумор за Пътуване
Един беден младеж се влюбил в момиче от богато семейство. И решил да поиска ръката и от нейните родители. Облякъл що-годе приличен костюм, купил голям букет цветя и се явил да постави въпроса директно.
Майката на девойката го попитала:
- Я, ми кажете, млади човече, Вие в къща ли живеете? Или в апартамент?
Онзи отговорил:
- Всъщност - нямам собствено жилище! Наел съм една малка таванска стаичка. Но, ако е рекъл Господ - утре ще имам луксозен мезонет в идеалния център!
Проучването продължило:
- А каква кола карате? БМВ? Мерцедес? Или, нещо по-така?
Пичът смотолевил:
- Ами, аз всъщност нямам и кола. Пътувам с градския транспорт! Но, ако е рекъл Господ, утре може да карам огромен джип S класа!
Кандидат-тъщата въздъхнала:
- А поне с парите как сте? Вземате ли голяма заплата?
Младежът свел очи притеснено:
- Всъщност, работя за минималната! Но, ако е рекъл Господ - утре ще се хвана на лека работа за десет хиляди на месец!
Майката на момичето се намусила:
- Ами, вижте сега, моето момче... Много сте ми симпатичен... Ама, така като гледам - нищо не сте постигнал в живота!
Тогава, бащата на избраницата се обадил великодушно:
- Еее, хайде сега... Много си е свестно момчето! Не му намирай кусури! Не виждаш ли, че мене - направо за Господ ме има!